આગામી તા.પ જૂનના વિશ્વ પર્યાવરણ દિવસ નિમિત્તે મ્યુનિ. બાગ-બગીચા વિભાગ દ્વારા ‘મફત વૃક્ષારોપણ’ ઝુંબેશનો વિધિવત પ્રારંભ કરાશે. મેયર ગૌતમ શાહના હસ્તે તે દિવસે ‘મફત વૃક્ષારોપણ’ કરાવવા માટેના તંત્રના બે નવા નંબરની વિધિવત્ જાહેરાત કરાશે. મેયર દ્વારા જાહેર થનારા બંને નંબર પર પ્રત્યેક પર્યાવરણ પ્રેમી અમદાવાદી એસએમએસ કરીને મ્યુનિ. બાગ-બગીચા વિભાગને પોતાને ગમતા છોડના રોપા રોપવા અંગે સૂચના આપશે. જેના આધારે બાગ-બગીચા વિભાગની ટીમ અમદાવાદીના ઘરે આવીને તેને ગમતા છોડના રોપાને વાવવા આપશે.